पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल परिसर में कोविड हेल्पडेस्क का शुभारंभ मां भारती का पूजन कर किया गया। यहां शहरी व ग्रामीण क्षेत्र से पहुंच रहे लोगों को रोको- टोकाे अभियान के तहत जागरूक किया जाएगा। इसके साथ ही मास्क लगाने तथा परस्पर दो गज की दूरी बनाए रखने का संदेश दिया जाएगा। आपदा की इस घड़ी में अटेंडरों को आयुर्वेदिक काढ़ा एवं भोजन पैकेट बांटने की की व्यवस्था भी की जाएगी। माइक द्वारा निरंतर आवश्यक सूचना संदेशों का प्रसारण एवं पेम्पलेट के जरिए जागरूक करने का काम स्वयंसेवकों द्वारा किया जाएगा।
हेल्पडेस्क शुभारंभ अवसर पर कलेक्टर डॉ. सतीश कुमार एस, पुलिस अधीक्षक मनोज कुमार सिंह, सीएमएचओ अजीत मिश्रा, आरएमओ आर एन राजोरिया एवं संघ के स्वयंसेवक सुनील अग्रवाल, मनीष ओझा, सुरेंद्र सिंह, गजेंद्र सिंह, संतोष गुप्ता, संदीप सिंह, राकेश भदोरिया, अतिराज सिंह, पम्पू सोनी, गजेंद्र शर्मा आदि लोग उपस्थित रहे। हेल्प डेस्क पर मुख्य रूप से स्व अनुशासन एवं घरों पर ही रह कर कोविड-19 के नियमों का पालन करते हुए हम इस बीमारी पर विजय प्राप्त करने संदेश दिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn